**Curriculum Vitae**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Crezi că nu dețin în mine a cuvintelor magie,

s-o îmbrac ca pe o capă și să-mi fluture în vânt

când voi înfrunta destinul și temuta lui urgie

ce vor încerca să-mi lege apogeul de pământ?

Este drept că-n incantanții nu căta-voi izbăvire,

Nici nu voi întinde ruga împlorând celescul semn,

căci în palmele lipite nicimăcar a mea privire

n-ar putea să mai încapă de un abandon nedemn.

Așa că, pornesc la luptă, să cuprind cu a mea stare

ale lumii Infinituri sau genuni fără cuprins,

Să le înțeleg trăirea și interna frământare,

și-n a versului magie să cuprind tot ce-am atins.

Ușurată-mi este calea de-a porni a mea gândire

căci la naștere primit-am un secret și unic dar:

de a ști numărătoarea ce a timpului clipire

o deschide și-mi devine al trăirii lampadar.

Măcinat sunt doar de-o umbră ce în minte mi se leagă:

Să mă-ndrept spre Începuturi și al omului avânt,

Ori să văd ce-i după viață pe a Liniștii obleagă,

unde-a stelelor magie e doar praf purtat de vânt?

Ce se-ntinde între ele, cum a timpurilor undă

a cuprins în hora sorții acel bulgăr de absurd

ce al omenirii sfredel, neștiind să îl pătrundă ,

l-a desprins totuși în stele și al Haosului zburd?

Este lungă alergarea pe a timpului abscisă,

Nicimăcar secreta cale și al ursitoarei dar

nu ar prinde în cătare a momentului favisă

unde Totul și-a luat zborul dintr-un punct de pe un zar.

Așa că, în vraja serii, mă așez lângă oglindă

și îi dau numărătorii vraja unui unic gând:

ca reflexia să-mi poarte pașii spre a vieții tindă

unde s-a născut absurdul unui trai ieșit din rând.

Căci mă-ntreb, a cui voință s-a născut cu a mea soartă

și-au lucrat în sinergie spre un rezultat ciudat

ca a sărăciei faimă să-mi devină o consoartă

tolanită-n așternuturi, predispusă la păcat?

Nu putea să-și calce voia și să-mi dea cea strălucire

ce cu faima bogăției pe mulți semeni a sedus?

Dar de stau și cat la vorbe ce acum sunt nălucire:

Viața-n puful bogăției unde, oare, m-ar fi dus?

Cum aș fi simțit pârjolul dat de frica ce cuprinde

orice ban care aleargă de la un stăpân la alt’

iar când contul se golește, ce în minte se aprinde

și decide că Sfârșitul e firescul de urmat?

Poate că prin bogăție mi-ar fi fost toate permise

și aș fi deschis cărarea unor zeci de așteptări,

Dar cuprins aș fi de friguri și în oase și în vise

tot gândind că a mea viață este goală la urmări.

Astăzi, banul în cămară își rezervă a sa frică,

Este temerea că, mâine, nu va fi decât un ciot

ce nu va putea cuprinde prin interna ferestrică

că doar vidul îl urmează și adept să-i fiu, nu pot.

Neînțeleasă bogăție, îți reneg a ta căldură!

Nu o să-ți străbat oceanul din adâncuri ridicat!

Pe stindardul vieții mele al tău chip ca de bandură

nu își va găsi sorocul de a fi pe veci pictat.

……………………………………………………….

Și cum știe orișicine că a vieții dezlegare

ne prezintă opțiunea unei singure trăiri,

Soarta a decis din leagăn să mă prindă din născare

cu a săraciei faimă într-un jurământ de miri.

Ai jurat, tu ,sărăcie, să îmi fii așezătură,

să îmi fii culcușul moale când vifornițe vor fi.

Prin săruturi de legendă îmi vei insufla căldura,

Mă vei apăra de lumea ce cu frig mă va primi.

Ai jurat să-mi stai alături ca o soață credincioasă

și să dai gândirii mele forța unui uragan

ce va împrăștia spre neanturi norii negri de pucioasă

oferiți de omenire ca un delicat iorgan.

Cum a nașterii secrete nimeni nu le știe rostul,

și a graiului plutire nu vine de la-nceput,

n-am putut să strig la lume că îți simt în ochi anostul

și te-am acceptat c-un scâncet, dar nimeni n-a priceput.

……………………………………………………………….

Iată, cum a vieții roată învârtită-i pe jumate,

A trecut prin intersecții tot crezând în promisiuni,

Dar nu și-a tocit obada de a sa puținătate

căci ușor este urcușul când nu ai ce să aduni.

Unii nu vor înțelege că-n a vieții simplitate

Bogăția se măsoară nu în conturi sau averi

Este cheia ce deschide ușa spre eternitate

când trupul ni se-nconvoaie sub a’ anilor poveri.

Cine oare înțelege ce alegere să facă

când în cale intersecții îi apar inopinat,

Cum deschide orizonturi spre o unică prisacă

ce din mierea veșniciii doar fărâme a cedat?

Unii vor dori avere, adumbrirea unor conturi

și aleargă viața toată după sunet de argint,

Dar când lupta încetează pe-ale bătrâneții fronturi

gustul vietii îi va arde ca o mare de absint.

Că nimic nu lasă-n urmă decât punctul nemișcării

și o teama neînfrântă: de-a porni un gând hoinar

care să-i ridice-n timpuri pe ATLASUL evocării

celor care vin din urmă, să le fie liminar.

Vor rămâne a lor viață cercetându-și universul

încărcat de calpe conturi înșirate în convoi

Iar atunci când viața însăși le va arăta reversul

sărăcia-i va cuprinde și vor fi în toate goi.

……………………………………………………………..

Astă cale, mulți or zice, că e bine ca să fie

Orizontul ce aproape îl poți strânge într-un pumn,

Dar ferit am fost de cele prinse în alomorfie,

La a banului credință eu n-am devenit alumn.

Însetat de-a’ lumii taine, la a vieții îmbarcare

Al meu scâncet la născare nu a fost numai protest,

Ci o pură mulțumire către ursitoarea care

din oceanul Nemuririi a făcut al meu arest.

Zi și noapte a mea gândire suflă-n a dorinței velă

Pe oceanul unor secoli mă îndrept spre răsărit

Unde întâmplări închise sub a timpului tutelă

Evadează-n teatrul vieții retrăind cel tainic mit.

Văd cum energia pură se combină pe mutește

cu dorința din adâncuri a prea negrului fior,

Cum se naște o scânteie care poartă banditește

Masa, ieri neînțeleasă, astăzi fructul unui dor.

Văd scânteia ce se-aruncă spre a spațiului cortină

și în infinite ițe o destramă de îndat',

Timpul, încântat de toate, a sa curgere-o suprimă,

fermecat fiind de rolul Universului format.

De îmi schimb a mea gândire, printre secoli îmi port pașii

și ajung acolo unde încă nimeni n-a ajuns.

Port în suflet o dorință declinată de șerpașii

ce n-au îndrăznit să-nfrunte drumul către-un Nou Ascuns.

Ale nemuririi taine le măsor cu-a mea lumină

ce își trage energia dintr-un crez fără zăgaz:

de a cerceta străfundul izolat în carantină

și în care pacea fadă își consum-al ei extaz.

………………………………………………………………..

Cine oare-n astă lume are-o astfel de putere

să se plimbe între polii unui univers ciudat?

Poate a omenirii spiță să adune în tăcere

tot ce are bun întrâ-însa, prin știintă căpătat?

Și apoi, prin ce mijloace toate cele neofite

vor fi prinse-n conștiinta unui creier inocent?

Ce va depăși hotare de cortine-acoperite

spre a duce acea lumină în absurdul aparent?

Doar poetul e în stare să pătrundă cu gândirea

acolo unde tăcerea se desfată îndelung

Doar el va găsi răspunsul ce-l așteaptă omenirea:

de-a pricepe începutul ce-o ferește de amurg.

Poate el va prinde-n versuri ale lumii nepătrunsuri

Ne va explica iubirea și al omenirii rost.

La a inimii micime el va oferi răspunsuri

lăsând omul să decidă de-i credința adăpost.

Doar el va trezi scânteia ce așteaptă-o vâlvătaie-

un curent ce va aduce forța unui singur gând:

că vom prinde-n adevăruri viața cu a ei zbătaie

că a nemuririii runde le vom câstiga curând.

Ce ilară mi-e gândirea că această implicare

o putem vedea în viața unui semen ce îl știm

Nu avem în noi puterea de-a clama cu abnegare

că a versului menire la ”sublim” e antonim?

Timpul azi nu ne permite să mai căutăm în stele

ale lumii începuturi, cum va fi al ei sfârșit

Măcinați suntem de-o grabă ce-o simțim până-n prăsele

de a ne petrece clipa într-un trai chivernisit.

Iar când cel de lângă tine îți prezinta a sa gândire

și încearcă să-ți deschisă ușile spre Infinit

Îl tratezi cu îngâmfare și-o nedreaptă izvodire:

că ideile sunt tâmpe, iar poetul e țicnit.